alexandrainst/scandi-wiki huggingface dataset:
Purple Haze

«Purple Haze» er en sang av Jimi Hendrix. Den ble spilt inn i 1967 og gitt ut som singel både i Storbritannia og USA. Den blir ofte sagt å være en av hans største sanger og den første internasjonale hit. For mange er det hans signaturverk. Den nådde nummer tre på hitlista i Storbritannia, men bare nummer 65 i USA. I mars 2005 kåret magasinet Q sangen som nummer 1 på sin liste over de 100 største gitarspor, og magasinet Rolling Stone satte sangen som nr. 17 over de 500 største sanger til alle tider. 

Sangen blir hevdet å referere til Jimi Hendrix sine erfaringer med et narkotisk stoff som lignet på LSD. Men i intervjuer tok han avstand fra alle narkotiske stoffer og sa at sangen var hentet fra en drøm han hadde hatt hvor han gikk under havet, omgitt av «purple haze». En annen gang sa han at han tok bildet fra romanen Night of Light av Philip José Farmer som han leste på den tiden. Hendrix hevdet at sangen var om kjærlighet og forklarte at linja «whatever it is, that girl put a spell on me» var nøkkelen til betydningen av teksten.

«Purple Haze» i andre media 

På grunn av populariteten og gjenkjennelsesfaktoren har «Purple Haze» blitt sunget av en rekke andre artister, fra Ozzy Osbourne til Kronos Quartet til Quebecartisten Carole Laure. Den har også blitt brukt i mange filmer, fjernsynsprogrammer og reklamefilmer. Noen av disse er:

 En Pepsi TV-reklame (første gang sendt i 2004 Super Bowl) hvor den unge Jimi Hendrix blir vist mens han kjøper Pepsi fra en automat. Når han åpner flaska, trekkes øyet hans til en elektrisk gitar i en butikk nær ved og det kjente riffet fra sangen begynner å spille. Så ser han en Coca-Colamaskin tvers over gata foran en trekkspillbutikk og åpningsriffet kommer igjen, denne gangen på trekkspill. 

 I filmen Awakenings bruker en lege sangen for å vekke en katatonisk pasient.

 Komikeren Wayne Federman spiller «Purple Haze» på en elektrisk ukulele. 

 På fotballkampene til East Carolina University spilles sangen som en tradisjon over stadionhøyttalerne når laget kommer inn.

Trivia 

Teksten  'Scuse me while I kiss the sky kan bli sett malt på veggen inne på et av jentetoalettene på Hendrix's alma mater Garfield High School i Seattle, Washington. Skolen selger også t-skjorter med ordene «purple haze». 

Red Hot Chili Peppers gitarist John Frusciante, brukte denne sangen som basis for sin solo på den 2006 singelen Dani California.

I en episode av the Simpsons, sier Homer: «Now excuse me while I kiss the sky.»

 Arkivet over Misheard Lyrics, som er på www.kissthisguy.com, tok domenenavnet fra «Scuse me while I kiss this guy.»

Eksterne lenker 
 

Sanger av Jimi Hendrix
Sanger fra 1967
Eksonym og endonym

Et eksonym er et stedsnavn eller et demonym på et annet språk enn det som blir brukt av innbyggerne på stedet eller folket selv. 

Det motsatte av eksonym er endonym, som er navnet innbyggerne selv bruker. Uttrykket autonym betyr det samme. 

Eksempel: Allemagne, Germany og Tyskland er eksonymer, mens Deutschland er endonym. Alle navnene betegner det samme landet.

På norsk, både bokmål og nynorsk, brukes eksonymer for en del navn i andre land, særlig navn på landene. Storbritannia, Frankrike og Japan er andre eksonymer. Samtidig bruker man også mange endonymer, særlig på byer og mindre steder. For eksempel bruker man endonymet München på norsk, mens man på engelsk bruker eksonymet Munich for den samme byen.

På riksmål er endonymer noe mindre vanlig enn på bokmål, og iblant kan begge former være i bruk, for eksempel både «Venezia» og «Venedig».

I Norge regnes som regel både norske, samiske og kvenske stedsnavn som endonymer, siden norsk og samisk er offisielle språk i Norge, og kvensk har status som eget språk. Det kan hevdes at samiske og kvenske stedsnavn som ligger utenfor de samiske og kvenske kjerneområdene er eksonymer, men dette er mindre vanlig.

Støtende og nedsettende eksonymer
Noen eksonymer, både for folkegrupper og stedsnavn, anses for å være støtende. Det gjelder f.eks. «lapper» om samer, og «neger» og tilsvarende på flere andre språk. I Nord-Makedonia anees betegnelsen «FYROM» (Former Yugoslavic Republic of Macedonia) meget støtende.

Men hvorvidt et eksonym er støtende, er ikke alltid éntydig. «Nigger» anses gjerne som enda mer støtetende enn «neger», men enkelte har begynt å bruke det om sin egen folkegruppe. Noe lignende skjedde da Kahlid Hussain i 1986 adopterte det meget nedsettende eksonym «pakkis» ved å utgi en roman ved samme navn.

Noter

Referanser

Kilder
Språkrådet: Jemen eller Yemen – åssen skriver vi utenlandske geografiske navn?
Universitetet i Oslo: Spørjekassa om namn
Seniorrådgiver Terje Larsen ved Institutt for lingvistiske og nordiske studier, Universitetet i Oslo

Litteratur
Hans Ringstam: Standardisering av geografiska namn, om FN:s ortnamnsarbete. Lantmäteriet, Gävle 2005. 
Kaisa Rautio Helander: Samiske navn som eksonymer og endonymer. I Utanlandske namn i Norden, NORNA-rapporter 68. Norna-förlaget, Uppsala 1999

Lingvistikk
San Sebastián

San Sebastián (baskisk: Donostia) er en kystby og kommune i den autonome regionen Baskerland i Spania. Den ligger ved kysten av Biscayabukten 20 kilometer fra grensen mot Frankrike.

Byens sentrale deler og strandpromenader går i viktoriansk arkitektur – byen var rundt forrige århundreskifte en stor turistby for den spanske kongefamilien og adelskapet.

Hvert år holdes en stor festival i byen, semana grande, med tyrefekting, festivaltog og aktiviteter som konserter, tivoli og rokonkurranser. Hver høst arrangeres en internasjonal filmfestival i byen.

San Sebastian er også kjent for de to store sandstrendene som strekker seg ut på hver sin side av byens sentrum. La Concha (skjellet) er den største av strendene. Den andre stranden ligger utenfor bydelen Gross. Den er kjent for sine store bølger og gode surfemuligheter.

Referanser

Eksterne lenker 

Bosetninger etablert på 1100-tallet
Grendel (sang)

Grendel er en sang av den britiske rockegruppa Marillion. Sangen var B-spor på Marillions debutsingle Market Square Heroes, som kom ut i oktober 1982. Grendel har fått til dels kultstatus blant de av Marillions fans som foretrekker gruppas progressive side, men det er i dag delte meninger blant fansen om sangen.

Melodien er skrevet av Fish, Steve Rothery, Pete Trewavas, Mark Kelly, Michael Pointer, Diz Minnett og Brian Jellyman. Teksten er skrevet av sanger Fish. Med en lengde på 17 minutter og 14 sekunder var sangen Marillions lengste, fram til «Ocean Cloud» kom i 2004 på albumet Marbles.

Opprinnelsen til sangteksten finnes i det angelsaksiske heltekvadet Beowulf, der Grendel er et monster som henter danskekongen Hrothgars krigere, og som senere blir drept av helten Beowulf. Fish hentet sin inspirasjon fra romanen Grendel, skrevet av den amerikanske forfatteren John Gardner. Boka presenterer historien sett fra monsterets side, og beskriver kongens krigere som grådige, korrupte og onde, og monsteret som et følsomt, intelligent vesen. Denne synsvinkelen fanget Fish' interesse.

Melodisk og oppbygningsmessig har sangen Grendel likheter med Genesis' lange sang «Supper's Ready», og det var med på å gi mange fans inntrykket av at Marillion var sterkt inspirert av Genesis. Marillion selv har imidlertid alltid benektet dette.

Grendel finnes i to versjoner. Sangen (lengde 17.15) var med på Marillions debutsingle (egentlig en EP) Market Square Heroes i oktober 1982. Denne versjonen var også med på samlinga B'Sides Themselves, ei samling med single-B-sider som kom ut på CD i 1988. Samme versjon var også med i CD-boksen The Singles '82-'88, som ble utgitt i 2000. På bonus-CD-en til den remastrede utgaven av Marillions debutalbum Script for a Jester's Tear, utgitt i 1997, finnes en annen versjon av sangen – «Grendel (Fair Deal Studios version)», innspilt i 1982 og med lengde 19.10. Grendel har aldri vært utgitt i konsertversjon. Marillion har heller aldri spilt sangen etter at Fish sluttet i gruppa i 1988. Småbiter av melodien har imidlertid vært spilt ved noen få anledninger.

Referanser

Eksterne lenker 
 Sangteksten til Grendel på Marillions nettside

Sanger fra 1982
Marillion

nl:Grendel (monster)
Strand videregående skole

Strand videregående skole (Strand VGS) er en videregående skole på Tau i Strand kommune. Skolen, som først ble etablert i 1969, har i dag ca 700 elever (skoleåret 2020/2021) og ca 130 tilsatte. Skolen eies og drives av Rogaland fylkeskommune og har hovedinntaksområde i Strand (Tau og Jørpeland), Forsand, Hjelmeland og Finnøy kommune. Strand VGS er en MOT-skole.

Strand VGS ble først etablert som et filial under Stavanger katedralskole i 1969 på Jørpeland. Skolen ble i 1989 flyttet inn i nye bygg på Tau.

Ved inntaket i 2004 innførte skolen obligatorisk bærbar PC for alle elever på grunnkurs allmennfag. På tiden var det få andre skoler som hadde gjort det samme. En av dem var Dalane videregående skole. Ordningen ble videreført frem til inntaket i 2006 da det også var obligatorisk for alle aldre elever i videregådene skoler i Rogaland å ha bærbare datamaskiner (vedtak i fylkeskommunen).

I 2005 ble skolen utvidet med å bygge innendørs fotballhall ved siden av skolen. Den var størst i Rogaland da den ble bygget.

Skolen ligger sentralt på Tau ved siden av Krossvatnet og som nærmeste nabo til butikker. Det er 10 minutters gange til kaien hvor det tidligere gikk ferje til Stavanger (Tausambandet) samt hurtigruter innover i Ryfylke og til Stavanger. Det går busser forbi skolen omtrent hvert 15 minutt.

Utdanningsprogram 
Utdanningsprogram ved skolen fra og med Kunnskapsløftet i 2006.
 Studiespesialisering (real, språk, samfunn/økonomi)
 Idrett
 Elektrofag
 Helse- og sosialfag
 Service og samferdsel
 Teknisk og industriell produksjon
Naturbruk (Blå linje)

Eksterne lenker 
 Strand VGS

Videregående skoler i Rogaland
Byggverk i Strand
«Albatros» (1926)

Torpedoboot «Albatros» var en av fartøyene i «Kampfgruppe V» den tyske angrepsflåten som kom inn Oslofjorden natt til 9. april 1940. Fartøyet var klassifisert som  «Torpedoboot» i Kriegsmarine, men med et deplasement på omtrent 1.000 tonn og en toppfart på 33 knop var det ikke ulikt samtidige mindre jagere, som den norske Sleipner-klassen.

I nærheten av Færder fyr ble de tyske fartøyene anropt av det vesle norske bevoktningsfartøyet «Pol III». «Albatros» ble beordret til å ta seg av dette. «Pol III» ble skutt i brann og mannskapet tatt ombord på «Albatros». Fartøyet opptok igjen sine oppgaver i kampgruppen. Senere på natten gjorde «Albatros», sammen med søsterskipet «Kondor» og to marinesveipere «R-17» og «R-27», et forsøk på å erobre Horten. De kom i kamp med den norske mineleggeren «Olav Tryggvason». «R-17» fikk alvorlige skader, og den tyske styrken trakk seg tilbake til Son. Senere på dagen ble Horten besatt fra landsiden og «Albatros» gikk til Horten.

10. april forlot «Albatros» Horten for å delta i besettelsen av Bolærne fort. Etter å ha landsatt soldater, fortsatte «Albatros» mot Østfold. Senere på dagen rennte «Albatros» i stor fart på skjæret Gyren mellom Søsterøyene og Vesterøy i Hvaler kommune. Årsaken er ikke avklart, kommandanten på «Albatros» hevder å ha sett noe han oppfattet som en ubåt og forsøkte å vedre denne. Han kan ha oppfattet staken på Gyren som et periskop, eller det kan være en bortforklaring av dårlig navigasjon.

Albatros ble stående fast på skjæret. 4.mai ble hun erklært tapt og alt som kunne reddes fra vraket ble tatt i land. Etter en tid brakk skroget og det som er igjen av «Albatros» ligger nå fordelt på to plasser, på ca. 20 meters dyp ligger akterenden og noe bortenfor på 35-45 meter ligger baugen, like ved Gyren.

Data 
 Raubvogel-Klasse
 Verft: Reichsmarinewerft Wilhelmshaven 
 Kjølstrekking: 5. Oktober 1925 
 Stabelavløp: 15. Juli 1926 
 Innsatt i tjeneste: 5. Mai 1927 
 Skjebne: strandet den 10. april 1940 på «Gyren» i Oslofjorden, posisjon:
 Søsterskip: «Möwe»,«Seeadler»,«Greif»,«Kondor»,«Falke»

Referanser 

Skip fra andre verdenskrig
Tyske krigsskip
Skip fra 1926
Skip bygget i Tyskland
Artikler i sjøfart-prosjektet
Thomas Hansen

Thomas Hansen er et av de vanligste mannsnavnene i Norge og i Danmark.

I 2005 antok statistisk sentralbyrå at Thomas Hansen var det vanligste navnet i Norge. Per mars 2022 var det 332 menn som hadde Thomas Hansen som sitt første fornavn og etternavn i Norge. Av disse var det 257 menn som hadde Thomas Hansen som sitt eneste fornavn og etternavn. Samtidig hadde 25 Thomas Hanssen som sitt første fornavn og etternavn, 14 hadde Tomas Hansen som sitt første fornavn og etternavn, fem hadde Thomas Hansson som sitt første fornavn og etternavn. I Danmark var det per 1. januar 2022  menn med navnet Thomas Hansen.

Blant disse finnes:
 Thomas Hansen (aldringsforsker) (født 1972), norsk forsker
 Thomas Hansen (svømmer) (født 1974), norsk svømmer
 Thomas Hansen (musiker) (1976–2007), norsk musiker
 Thomas «Rocco» Hansen (født 1982), norsk pornoskuespiller og -produsent

Referanser 

Vanlige navn i Norge
Statland kirke

Statland kirke, tidligere Statland kapell, er en langkirke fra 1992 i Namsos, Trøndelag fylke.

Byggverket er i tre og har 140 sitteplasser. Arkitekt for kirken var Reidar Moholdt.

Referanser 

Kirker i Namsos
Kirker i Namdal prosti
Norske kirker fra 1992
Langkirker i Nidaros bispedømme
Namdalseid
Gerd og Otto

Gerd og Otto var en norsk sangduo som besto av søskenparet Gerd Nielsen (seinere Røstad, 1917–1997) og tekstforfatteren, komponisten, revyartisten og seinere radiomannen Otto Nielsen (1909–1982). Duoen ble dannet i 1930 og spilte inn flere populære plater og opptrådte til langt inn på 1950-tallet.

Historikk
De gjorde sin første plateinnspilling i 1934 på merket His Master's Voice. Sangene var Et luftslott på månen / Haveorkesteret. De ble hos HMV til 1937, i 1938 gjorde de to plater for Columbia, og i 1939 spilte de inn to plater for Telefunken. Disse ble de siste platene før andre verdenskrig. Otto satt på Grini under krigen. I 1945 gjorde han og «Grinikvartetten» en plateinnspilling. I 1948 gjorde Gerd og Otto en plateinnspilling for Musica, hvor de skulle være resten av karrièren. På B-siden var originalversjonen av den sangen som skulle bli deres største slager: En grønnmalt benk.

Gerd og Otto ble oppløst i 1955. Otto Nielsen ble i 1957 ansatt i NRK der han startet radioprogrammet Søndagsposten. Gerd Røstad fortsatte som artist. Hun sang inn duetter med blant andre Alf Prøysen.

I 1982 ble de overtalt til å spille inn noen av de gamle sangene på nytt på LP-platen Svanesang i stereo. Otto døde 9. oktober samme året, 72 år gammel. Gerd døde 8. desember 1997.

I 2004-05 ble en samling av singelplatene fra 1934–55 gitt ut på to CD-er.

Diskografi

Singelplater

Gerd og Otto
Se artikkelen om samlingen gitt ut 2004-05.

Gerd Røstad (ufullstendig liste)
Mari du bedåre / Sulua spår m. Alf Prøysen (Alf Prøysen / Bjarne Amdahl) (1958, Philips ‎353 123)
Sjette Gongen (Alf Prøysen / Bjarne Amdahl) / Elvira (Vidar Sandbeck) m. Ragnar Danielsens ensemble (1959, Fontana ‎269 010 TF)
Hei, hei - Josefine! / Polka i B-dur m. Vidar Sandbeck (Vidar Sandbeck) (1959, Fontana ‎269 011 TF)

Album
Svanesang i stereo (1982, Polygram ‎6327 076, samtidig utgitt av Adresseavisen som En grønnmalt benk)
Gerd og Otto. Et luftslott på månen - Kapittel 1: 1934-1938 (2004, Normann Records NOMCD 3010)
Gerd og Otto. En grønnmalt benk - Kapittel 2: 1939-1955 (2005, Normann Records NOMCD 3011)

Referanser

Eksterne lenker
 Rockipedia 

Norske musikkgrupper
Band etablert i 1930
Vemundvik kirke

Vemundvik kirke er en langkirke fra 1875 i Namsos kommune, Trøndelag fylke.

Byggverket er i tre og har 300 plasser.

Eksterne lenker 
 
 

Kirker i Namsos
Kirker i Namdal prosti
Kulturminner i Namsos
Religiøse byggverk fra 1875
1875 i Norge
Løvenes konge 2 – Simbas stolthet

Løvenes konge 2 – Simbas stolthet er en tegnefilm av The Walt Disney Company. Den er en oppfølger til Løvenes konge, utgitt direkte på video.

Filmen handler om Mufasas barnebarn Kiara og hennes kjærlighet til løven Kovu. Familiene deres er ikke særlig begeistret for det, siden de ikke liker hverandre særlig godt.

Den ble etterfulgt av Løvenes konge 3 – Hakuna Matata (2004).

Handlingsreferat 
I "Pride Lands" i Afrika blir kong Simba og Dronning Nalas datter, Kiara, irritert på grunn av hennes overbeskyttende foreldre. Simba tildeler sine lojale tilhengere og barndomsvenner, surikat Timon og vortesvin Pumbaa, å holde øye med Klara. Etter å ha kommet inn i det forbudte "Outlands" møter Kiara en liten løve-unge, Kovu, og de blir angrepet av krokodiller. De unnslipper, og Kiara redder Kovu. Det viser seg at Kovu er barn av Zira, leder for Outsiders. Zira minner Simba om hvordan han forviste Zira og de andre utenforstående, og hun avslører at Kovu er etterfølgeren til Simbas onkel og største fiende, Scar.

Etter å ha returnert til Pride Lands, foreleser Simba for Kiara om risikoen som han mener at alle utenforstående utgjør mot dem. Samtidig i "Outlands" forteller Zira at Simba drepte Scar, og forviste alle som fulgte Scar. Kovu ser ikke problemet med å ha Kiara som venn, og Zira innser at hun kan bruke Kovus vennskap med Kiara til å hevne seg på Simba. Flere år senere begynner Kiara, nå en ung voksen, sin første jakt på egen hånd. Men Simba får Timon og Pumbaa til å følge henne i hemmelighet.

Som en del av Ziras plan fanger Kovus søsken Nuka og Vitani henne i en brann, slik at Kovu kan redde henne. Simba blir tvunget til å akseptere Kovus plass i deres gjeng, når han redder Kiara. Kovu vurderer å angripe Simba, men han blir avbrutt av Kiara og begynner å tilbringe mer tid sammen med henne. Kovu havner i konflikt mellom sitt oppdrag, og hans romantiske følelser for Kiara.

Rafiki, en mandrill som fungerer som rådgiver, leder dem til jungelen, hvor han introduserer dem for "upendi" (som betyr "kjærlighet" i Swahili) og de to løvene blir forelsket. Den kvelden lar Simba ham sove inne i området deres sammen med resten av flokken deres, etter å ha blitt oppfordret av Nala til å gi Kovu en sjanse. Når Zira får vite om at Kovu lot være å drepe Simba, setter de opp en felle for dem. Outsiders angriper deretter Simba, men broren til Kovu dør. Kovu returnerer til Simba og Kiara og ber Simba om tilgivelse - men blir forvist.

Stemmer

Ellers medvirker: Christin Borge, Kari-Ann Grønsund, Lena Meieran
Sangen Han bor i deg er i den norske versjonen fremført av Jan Werner Danielsen

Referanser

Eksterne lenker 
 
 

Disney-filmer
Løvenes konge
Animerte eventyrfilmer fra USA
Animerte barnefilmer fra USA
Animerte filmer med antropomorfe dyr
Filmer lagt til Afrika
Oppfølgerfilmer
Bjørhusdal kapell

Bjørhusdal kapell er en langkirke fra 1970 i Namsskogan kommune, Trøndelag fylke.

Byggverket er i tre og har 120 plasser.

Se også 
 Bjørhusdal gamle skolekapell

Eksterne lenker 
 
 
  Kirker i Norge (Kirchen in Norwegen)

Kirker i Namsskogan
Kirker i Namdal prosti
Norske kirker fra 1970
Kulturminner i Namsskogan
Fylkesvei 8010

Fylkesvei 8010 går mellom Hammelnes og Hakkstabben på Seiland i Alta kommune. Veien er 9,1 km lang.

Frem til 2019 hadde veien betegnelsen fylkesvei 31 (Finnmark).

Kommuner og knutepunkter

Endepunkt Hammelnes

 Rognsund kirke

Referanser

Eksterne lenker 
 Vegvesenets vegkart 
 
 Snelandia - Finnmark fylkeskommune, Samferdselsavdelinga

Fylkesveier i Troms og Finnmark
Veier i Alta
Fylkesvei 8024

Fylkesvei 8024 går mellom Bismarvik og Finnelva på Sørøya i Hammerfest kommune. Veien er 6,0 km lang.

Frem til 2019 hadde veien betegnelsen fylkesvei 112 (Finnmark).

Kommuner og knutepunkter

Referanser

Eksterne lenker 
 Vegvesenets vegkart 

 Snelandia - 380 SørøysundXpressen

Fylkesveier i Troms og Finnmark
Veier i Hammerfest
Fylkesvei 8042

Fylkesvei 8042 går mellom Fagerhaug og Måsøy kai på Måsøya i Måsøy kommune. Veien er 1,7 km lang.

Frem til 2019 hadde veien betegnelsen fylkesvei 161 (Finnmark).

Kommuner og knutepunkter

Endepunkt Fagerhaug

Referanser

Eksterne lenker 
 Vegvesenets vegkart 
 
 Snelandia - Finnmark fylkeskommune, Samferdselsavdelinga

Fylkesveier i Troms og Finnmark
Veier i Måsøy
Forpaktning

En forpaktning er forholdet som oppstår når et gårdsbruk leies ut til jordbruksdrift. Forpaktning omfatter utleie av jordbruksarealer, driftsbygninger og våningshus eller bolig. Den som forpakter et gårdsbruk kalles en forpakter og leieforholdet reguleres av lov om forpakting av 1965. Loven krever bl.a. at det inngåes en skriftlig leieavtale, og det skal avholdes skjønn ved inngåelsen og avslutningen av et forpaktningsforhold.

Loven gjelder ikke ved forpakting av eiendom som er mindre enn fem dekar, når forpakting er en del av arbeidsforhold og inntekten av eiendommen er en del av lønna, eller at leieforholdet går inn under husleieloven. Forpaktningsloven gjelder heller ikke ved leie av jordbruksareal uten hus, altså ren jordleie.

Skatteforpaktning er et forhold der private betaler konge eller kirke en fast sum for retten til å inndrive skatter og avgifter i et gitt område.  Det har vært hevdet at Irgensskjøtet reelt sett er en skatteforpaktningskontrakt.

Se også
Leilending
Gård

Eksterne lenker
  Lov om forpakting

Landbruk
Historie
Lundring kirke

Lundring kirke er en langkirke i Nærøysund kommune i Trøndelag. Lundring kirke tilhører Nærøy sogn i Namdal prosti.

Lundring ble bestemt som kirkested etter at Nærøy gamle kirke brant. Byggverket er reist i tre og nygotisk stil i 1885 og har 370 plasser.

Alteret ble bygd på samme tid som selve kirken, men alterbildet ble ikke installert før noen år senere. Det er malt av Maren Reisner Falch Sverdrup. Bildet er malt i kopi etter Eilif Peterssens alterbilde i Johannes kirke i Oslo.

Referanser

Litteratur

Eksterne lenker 
 
 
 Nærøysund kirkelige fellesråd

Kirker i Nærøysund
Kirker i Namdal prosti
Norske kirker fra 1885
Kulturminner i Nærøysund
Jacob Wilhelm Nordan
Kajakkrulle

En kajakkrulle, også omtalt som grønlandsrulle, eskimorulle eller eskimosving, er en manøver som kan foretas med kajakk. Den tilsvarer en rull i kunstflyging og er å rette seg opp etter en kapseising ved å fortsette den roterende bevegelsen til man er tilbake der man var, med hodet opp. Manøveren må læres inn under kontroll, slik at en ikke blir hengende fast opp-ned.

Evnen og dyktigheten i å kantre, rulle og rette opp igjen en kajakk ble utviklet av samfunn av jegere og samlere; aleuter i Alaska og inuitter i Alaska, Canada og senere også Grønland. De utviklet også kajakken som en båt for jakt. Inuitter på Grønland utviklet flere teknikker for å rette opp en kantret kajakk med og uten padleåre, også ved å bruke en hånd, eller uten hender i det hele tatt. En undersøkelse på Grønland fra 1911 viste at et totalt antall av 2 228 jegere med kajakk var det 867 som kunne rulle med den.

Referanser

Litteratur 
 Hutchinson, Derek (1999): Derek Hutchinson's guide to Eskimo rolling, 3. utg., Old Saybrook, Conn: Globe Pequot. ISBN 0-7627-0451-9.
 Heath, John D. (2004): «Kayaks of Greenland: Origins of the Greenland technique» i: Eastern Artctic Kayaks: History, design, technique. Fairbanks: University of Alaska Press, ISBN 978-1-889963-26-6, s. 15–19
 Rowe, Ray, red. (1989): Canoeing Handbook, 2. utg., Nottingham: British Canoe Union. ISBN 0-900082-04-6.

Eksterne lenker 
 

Ord og uttrykk
Padling
Lågendalen

Lågendalen er nedre del av dalføret som følger elva Numedalslågen i fylkene Vestfold og Telemark og Viken. Lågendalen omfatter deler av kommunene Larvik og Kongsberg, i tillegg til Vivestad helt vest i Tønsberg kommune. Oppover fra Kongsberg kalles dalføret Numedal. Numedalslågen kommer fra Hardangervidda. 

Dalbunnen er forholdsvis flat, preget av jordbrukslandskap, dalsidene er skogkledte og åsene går over i fjelltopper opp mot 500 moh. I tiden etter siste istid sto havet høyere enn i dag og det som i dag er Lågendalen var dengang en lang fjord hvor det ble avsatt tykke lag leire som elva seinere har gravd seg ned i. 

Lågendalen er kjent bl.a. for potetdyrking og laksefiske. Spesielt interessant er laksefisket i Kjerrafossene der man nå har utviklet Kjærra Fossepark til et populært besøkssted. 

I Lågendalen ligger flere middelalderkirker i stein: Hedrum kirke, Hem kirke, Efteløt kirke og Hedenstad kirke.

Laagendal Festivalen arrangeres på Vestmo gård i Lauvmoa, cirka seks kilometer fra Larvik.

Kommuner

Referanser 

Daler i Vestfold og Telemark
Daler i Viken
Kongsbergs geografi
Lardals geografi
Larviks geografi
Distrikter i Norge